Masat anti-COVID të Armend Zemajt, “efikase” apo “të kota”?

Qe më shumë se një muaj, Ministria e Shëndetësisë mori masat e reja anti-COVID, shkruan Gazeta inFokus.

Qw atwherw, mijwra qytetarw janw dwnuar shkaku i mos vwnies sw maskws e mos respektimit tw orarit tw lwvizjes.

Mirëpo sa kanë qenë efikase dhe sa kanë ndikuar në uljen e numrit të të infektuarve masat qw kufizonin punwn e bizneseve e lwvizjen e qytetarwve vazrwsisht nga kategoria nw tw cilwn janw vendosur komunat pwr nga numri i tw infektuarve.

Ata qw kanw pwrcjellur nga afwr zbatimin e kwtyre masave shprehen skeptikë pwr efektin qw kanw dhwnw masat.

Madje disa prej tyre thonë se këto masa nuk kanë sjellë asgjë, vetëm humbje në ekonominë e vendit, shkruan Gazeta inFokus.

Infektologu, Ilir Tolaj në një intervistë për Gazetën inFokus ka deklaruar se ka pasur faktorë të tjerë të cilët kanë ndikuar në uljen e numrit të të infektuarve më shumë se masat e marra nga Ministria e Shëndetësisë.

“Mendoj që shumë ma efikase se masat ka qenë një nivel i krijuar i deritashëm i imunitetit kolektiv përmes kalimit të infeksionit, të popullatës tonë. Pra në Kosovë me siguri një numër i madh i popullatës e kanë kaluar infeksionin dhe këtë shkallë të imunitetit e ka krijuar shkalla më mobile e popullsisë ajo që është më e lëvizshme dhe rrjedhimisht është krijuar edhe një bazë për ndalimin e hovit të pandemisë. Megjithatë, natyrisht se një ndikim e kanë pas edhe masat kufizuese, në parim masat kufizuese kur janë strikte gjithmonë munden me jep rezultat në kuptim të uljes së numrit të rasteve por ajo zakonisht nuk zgjat shumë. Në momentin që masat nuk respektohen prapë mund të ketë ngritje të rasteve”, ka thënë Tolaj.

E sipas Tolajt ai është në përgjithësi kundër masave që ka marrë Kosovë dhe jo vetëm.

“Por masat si të vetme nuk janë treguar askund të suksesshme dhe kjo po shihet edhe në të gjitha vendet e rajonit. Edhe ato vende që kanë masa kufizuese të mëdha dhe që janë respektuar nga qytetarët sërish po ballafaqohen me një numër të madh të rasteve por edhe të vdekjeve. Një gjë tjetër tek ne që është shumë e rëndësishme është edhe që e kemi popullatën shumë të re e cila është me përqindje shumë më të lartë se sa në rajon dhe në Evropë, ashtu që pandemia të ketë një ecuri më të lehtë që numri më i madh i rasteve të kalojë virusin me simptoma të lehta klinike, numri i hospitalizimeve të jetë më i vogël dhe kuptohet edhe numri i vdekjeve të jetë më i vogël”, ka deklaruar ai për Infokus.

**Tolaj: Vendimi për masat është i gabuar**

Tolaj ka thënë se duke marrë parasysh specifikat që ka përmendur për Kosovën vendimi për masat është i gabuar.

Mirëpo ndryshe mendon, Blerim Syla, kryetar i Federatës së Sindikatave të Shëndetësisë së Kosovës, shkruan Gazeta inFokus.

Në një prononcim për Gazetën inFokus, Syla ka deklaruar se masat kanë qenë efektive, por duhet pritur të paktën edhe një javë për të ardhur në një konkludim më të saktë për efikasitetin e masave.

“Megjithatë duhet me u respektuar këto masa, dhe unë mendoj që duhet pritur edhe një javë për të ardhur në një konkludim të saktë pak a shumë se a kanë qenë të sakta. Numri i të infektuarve është duke rënë ose mund të themi që është stabil në krahasim me vendet në rajon. Masat megjithatë kanë pas ndikim por kjo duke ju falënderuar edhe popullatës për respektimin e masave”, ka thënë Syla.

E kategorikisht kundër masave të marra para një muaji është shprehur, Arian Vranica, Zyrtar ligjor i Shoqatës së Gastronomeve të Kosovës.

Ai në një prononcim për Gazetën inFokus ka thënë se këto masa nuk kanë ndikuar aspak që të ketë rënie të numrit të të infektuarve.

“Masat nuk kanë qenë efikase për shkak se shkalla e infeksionit ka shkuar duke u rritur ndërsa masat duke u shtrënguar, do të thotë që nga fillimi i tetorit deri në gjysmën e dhjetorit ka një përshkallëzim të infeksionit ndërsa ndikimi i tyre nuk ka qenë efikas duke pasur parasysh që në anën tjetër lakorja e dëmit ekonomik të shkaktuar është duke u rritur, atëherë duhet të jemi më konstruktiv në mënyrë që të mendojmë edhe për shëndetin publik por edhe për shëndetin ekonomik në anën tjetër”, ka thënë Vranica.

E sipas tij kjo është arsyeja pse masat e Zemajt e të MSH-së kanë qenë të kota.

“Mendoj që me këto masa nuk i kanë shikuar të gjithë faktorët e rëndësishëm, kur merret një masë atëherë ajo nuk ka kuptim nëse kufijtë shtetërore janë të hapur. Dhe natyrisht kur mbyllen vetëm qytetarët brenda vendit kjo nuk ndikon apo nuk sjell efikasitet ne luftimin e pandemisë. P.sh. gastronomia pasi u hap herën e parë kishte pasur edhe një rënie të infeksionit, ndërsa me hapjen e shkollave ka filluar përsëri të rritet kjo shifër e infeksionit, andaj ne mendojmë se gastronomia nuk është faktor i vetëm nuk meriton pra një dënim apo një persekutim”, ka thënë ai.

Vranica ka treguar për gjendjen e rëndë që kanë shkaktuar tek bizneset këto masa e sipas tij gjendja është alarmante, derisa ka thënë se masat duhet të hiqen.

“Ne mendojmë që duhet të hiqen këto masa sepse këto masa kanë bërë që gastronomia deri në tetor të këtij viti të punojë me 88% humbje ashtu siç kanë raportuar bizneset, ndërsa 12% prej tyre kanë qenë diskutabile e 10% kanë deklaruar se do të falimentonin nëse nuk do të kishte mbështetje ndërsa 10% prej tyre kanë deklaruar se do të mbijetonin edhe pa mbështetjeje.

“Edhe vonesa për votimin e rimëkëmbjes ekonomikë ka ndikuar në përshkallëzimin e kësaj krizë tek bizneset. Këto masa duhet të shfuqizohen dhe të merren masa të tjera që zgjasin orarin e punës të gastronomëve ose e heqin kufizimin fare”.

Kujtojmë se masat e reja kanë hyrë në fuqi qe më shumë se tre javë, ndërsa në raportin 24 orësh të Policisë së Kosovës, shifra e personave të cilët dënoheshin për mosrespektimin e tyre nuk ka qenë i vogël. Madje ndonjëherë shifra e dënimeve kalonte edhe 1 mijëshin e nuk mungonin edhe arrestimet./Gazeta Infokus/

Deri më tani në Kosovë të infektuar me virusin COVID-19 kanë qenë 47 mijë e 499 raste, ndërsa raste aktualisht aktive janë edhe 11 mijë e 318./Gazeta inFokus/